Комисията потвърди заключенията си, изложени в съображение 207 от регламента за временните мерки.
 6.4. Нарушаващи търговията последици от субсидирането и възстановяването на реалната конкуренция
 (358)
 Поради липсата на други коментари Комисията потвърди заключенията си, изложени в съображение 209 от регламента за временните мерки.
 6.5. Заключение относно интереса на Съюза
 (359)
 Поради липсата на други коментари Комисията потвърди заключенията си, изложени в съображения 210—213 от регламента за временните мерки.
 7. НАЛАГАНЕ НА ИЗРАВНИТЕЛНИ МИТА С ОБРАТНО ДЕЙСТВИЕ ВЪРХУ РЕГИСТРИРАНИЯ ВНОС
 (360)
 Както е посочено в съображение 220 от регламента за временните мерки, Комисията въведе регистрационен режим по отношение на вноса на ПМСВ през периода на предварително разгласяване съгласно изискванията на член 24, параграф 5а от основния регламент, като публикува Регламент за изпълнение (ЕС) 2020/199 на Комисията („регламента за регистрационния режим“) (97).
 (361)
 Както е посочено в съображение 222 от регламента за временните мерки, Комисията трябва да реши дали да прилага върху вноса изравнителните мерки с обратно действие по време на триседмичния период на регистрация, при положение, че има внос на ПМСВ от Египет, който е регистриран.
 (362)
 Критериите за това дали митата може да бъдат събрани за трите седмици на предварително разгласяване, са посочени в член 16, параграф 4 от основния регламент. В този член се посочва, че задълженията може да се събират само ако:
 а)
 вносът е регистриран в съответствие с член 24, параграф 5;
 б)
 на засегнатите вносители е дадена възможност от Комисията да представят коментари;
 в)
 са налице критични обстоятелства, при които по отношение на въпросния субсидиран продукт се причинява трудно поправима вреда от масов внос в относително кратък период от време на продукт, при който е реализирана полза от подлежащи на изравняване субсидии съгласно условията на този регламент; и
 г)
 се счита за необходимо, за да се изключи повтарянето на вредата, изравнителните мита за този внос да бъдат наложени с обратно действие.
 (363)
 Комисията счита, че регламентът за регистрационния режим удовлетворява изискванията на критерий а), а именно, че вносът на ПМСВ с произход от Египет е регистриран в съответствие с член 24, параграф 5 от основния регламент.
 (364)
 Комисията счита, че на вносителите е дадена възможност за коментар по критерий б) с публикуването на регламента за временните мерки и с публикуването на регламента за регистрационния режим.
 (365)
 След окончателното разгласяване Комисията получи коментари от европейски потребители и дистрибутори на ПМСВ, които заявяват, че считат, че такава възможност за коментар не се основава на решението на Комисията да пристъпи към регистрация, а по-скоро на предложението на Комисията да събере мита.
 (366)
 Макар Комисията да е съгласна, че критерий б) от член 16, параграф 4 трябва да се тълкува като даващ възможност на страните да коментират на този етап събирането със задна дата на мита върху внос, регистриран по време на периода на предварително разгласяване, Комисията отбеляза, че тя е разгласила пълния анализ, обосноваващ събирането със задна дата, с всички най-нови данни, налични в раздел 7 на разгласяването на окончателните заключения. По този начин Комисията е дала на всички страни, включително на тези потребители и дистрибутори, възможност за коментар,